NaiveNeuron/SloPal huggingface dataset:
Kotleba, Marek, poslanec NR SR (2021-06-15):
Ďakujem za slovo. Pani ministerka, ja vôbec sa tých ľudí nezastávam, čo sú v tej väzbe. Ja ani neviem, či naozaj to spravili, alebo to nespravili. Však to orgán, to nám ukážu orgány činné v trestnom konaní, ale naozaj dávať ľudí na väzbu, že jedna babka povedala alebo, alebo tým spôsobom, že jej na presne neurčenom mieste, presne neurčenom čase niekto odovzdal úplatok a tak ďalej, to je tak veľmi plytké. Podľa mňa tie orgány, ktoré sú na to prispôsobené, tak by mali získať dostatok dôkazov a až potom spôsobiť to, že tých ľudí dajú na väzbu. Lebo potom naozaj niektorí ľudia vyjdú z väzby a povedia im, viete čo, prepáčte, nás to mrzí, ľutujeme. Ale tí ľudia, ktorí nie sú psychicky na to ani pripravení a možno sú naozaj nevinní, majú následky do konca celého života. Ďakujem pekne.
Žiga, Peter, podpredseda NR SR (2024-06-11):
Na vaše vystúpenie neevidujem žiadnu faktickú poznámku. Pýtam sa teraz, či sa chce niekto prihlásiť do rozpravy ústne. Končím možnosť prihlásiť sa do rozpravy ústne. Pán poslanec Bužo, som ukončil možnosť prihlásiť sa do rozpravy ústne. Potom sa prihlásite, však? Traja páni poslanci. Pán poslanec Pročko ako prvý.
Blanár, Juraj, podpredseda NR SR (2023-06-15):
Otváram rozpravu, do ktorej som dostal jednu písomnú prihlášku. Prihlásil sa pán poslanec Filip Kuffa, avšak ešte predtým požiadal o slovo pán spravodajca Karahuta, ktorému udeľujem slovo. Po ňom sa pripraví pán poslanec Kuffa. Nech sa páči, pán poslanec Karahuta.
V. Veteška, podpredseda NR SR: (2005-10-27):
Otváram rozpravu k tomuto bodu programu. Písomne sa neprihlásil nikto do rozpravy. Kto sa ústne hlási do rozpravy k tomuto vrátenému zákonu prezidentskou kanceláriou? Nikto. Vyhlasujem rozpravu za skončenú. Prerušujem rokovanie o tomto bode programu. Budeme hlasovať o 17.00 hodine. Teraz nasleduje druhé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov a o zmene a doplnení niektorých zákonov . Vládny návrh zákona ste dostali pred prvým čítaním ako tlač 1219. Spoločnú správu máte ako tlač 1219a. Teraz prosím podpredsedu vlády a ministra financií Slovenskej republiky pána Ivana Mikloša, aby vládny návrh zákona uviedol.
Hort, Milan, podpredseda NR SR (2010-10-13):
Ďakujem. Spravodajcom určeným z výboru pre financie a rozpočet je pán poslanec Tibor Tóth. Nech sa páči, úvodná spravodajská informácia.
Baláž, Vladimír, poslanec NR SR (2019-09-12):
Vážený pán predsedajúci, vážené dámy, páni, pani ministerka, v súlade s § 80 ods. 1 zákona o rokovacom poriadku som bol určený Výborom Národnej rady Slovenskej republiky pre zdravotníctvo za spravodajcu k návrhu uvedeného zákona. Predkladám informáciu. Návrh zákona spĺňa po formálnoprávnej stránke všetky náležitosti uvedené v rokovacom poriadku a v legislatívnych pravidlách tvorby zákonov. Zo znenia je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu; podľa § 73 zákona o rokovacom poriadku odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre zdravotníctvo. Za gestorský výbor navrhujem výbor pre zdravotníctvo. Odporúčam, aby predmetný návrh zákona výbory prerokovali do 30 dní a gestorský do 32 dní od prerokovania návrhu zákona v Národnej rade v prvom čítaní. Prosím, pán predsedajúci, otvorte rozpravu.
Žarnay, Oto, poslanec NR SR (2018-02-14):
Ak dovolíte, ja ešte len dokončím, čo som nestihol vo faktickej poznámke. Teda že nejde o trest, o žiaden trest pre dobrých riaditeľov, naopak, je to šanca pre dobrých riaditeľov, aby mohli využiť svoje schopnosti, a buď päť rokov pokračovať ďalej v roli učiteľa na tej istej škole, alebo ísť kandidovať po desiatich rokoch na inú školu a pomôcť ďalšej škole pri jej rozvoji. Ja neviem, prečo ste zástancovia myšlienky, že riaditeľ, ktorý je desať rokov na nejakej škole, tak tam musí zotrvať už do konca svojho života alebo ďalších pätnásť rokov. Prečo by sa nemohol uchádzať o miesto riaditeľa na inej škole a pomôcť jej manažovať ju? (Reakcia z pléna.) Áno. Ale rada školy je iná kapitola, o ktorej nebudem radšej teraz hovoriť a budeme hovoriť asi až na ďalších schôdzach, pri iných návrhoch zákona. Tiež chcem povedať, tiež chcem povedať, že tento návrh podporoval aj váš bývalý minister Plavčan, takisto ho podporoval aj váš bývalý minister školstva Čaplovič. (Reakcie z pléna.) Áno, pozrite si to aj v médiách. Dokonca sa už malo ministerstvo tým zaoberať a pripravovať návrh zákona. Tento návrh, návrh podporujú aj odbory, ako som citoval pána Ondeka. Tento návrh podporuje aj Slovenská komora učiteľov, aj keď s tou úpravou, že by po dvoch funkčných obdobiach rada školy mohla ešte trojpätinovou väčšinou rozhodnúť, že ak naozaj dosahovala škola vynikajúce výsledky, tak ten riaditeľ môže pokračovať ďalej. Ale nie je to výplod mojej fantázie a nie je to výplod opozičného politika, ktorý prišiel s nezmyselným návrhom zákona do parlamentu. Riešilo sa to už viackrát, aspoň teda boli nejaké tézy, ako by sa to mohlo riešiť. Neviem, či priamo nejakou prípravou zákona, ale boli to aj vaši ministri vašej vlády. Ja až na záver chcem povedať, že vôbec som sa nesnažil, ako sa mi to niekto z nás snažil povedať, že škatuľkujem, že všetkých riaditeľov hádžem do jedného vreca. Naopak, vážim si všetkých dobrých riaditeľov stredných, základných škôl na Slovensku, ktorí si naozaj odmakali, ktorí vedia školy riadiť, ktorí nerobia bosing na školách. Nikdy som nepovedal, pán Mizík, že, alebo niekto, kto mi sa snažil pripísať, že by väčšina riaditeľov robila bosing na svojich školách. Nie, určite, že sú riaditelia, ktorí bosing nerobia, ale možno sú riaditelia, ktorí bosing nerobia, ale ich škola žije v stereotype, máme žiakov, nič nerobíme, však nejako prežijeme štyri rokov, päť rokov a uvidí sa, čo bude ďalej. Prečo by na tieto školy nemohli prísť noví, začínajúci, mladší kolegovia alebo riaditelia z iných škôl, ktorí by tú školu posunuli na vyšší stupeň? Takže nie je to generalizovanie a nie je to paušalizovanie všetkých riaditeľov na Slovensku. Nikdy som to nepovedal a vážim si všetkých riaditeľov, dobrých riaditeľov na Slovensku. Asi toľko. Ďakujem.
Paška, Pavol, predseda NR SR (2013-10-22):
Ďakujem pekne, pán spravodajca, otváram rozpravu. Mám písomnú prihlášku od pána poslanca Brocku z klubu KDH a potom je ešte písomne prihlásený pán poslanec Mihál a pán poslanec Kaník. Takže nech sa páči, pán poslanec Brocka za klub KDH.
Petrák, Ľubomír, poslanec NR SR (2012-09-20):
Ďakujem pekne za slovo, pán predseda. V rozprave vystúpilo 9 poslancov, z ktorých nikto nepodal žiadne procedurálne návrhy, a preto navrhujem, aby sme pristúpili k hlasovaniu o návrhoch uvedených v spoločnej správe, ktorých je celkovo 40. Gestorský výbor odporúčal, aby sa o všetkých 40 bodoch hlasovalo spoločne s odporúčaním gestorského výboru schváliť, ale pán poslanec Blanár požiadal o vyňatie na samostatné hlasovanie bod 8. Preto dávam návrh na hlasovanie, aby sme hlasovali spoločne o bodoch 1 – 7 a bodoch 9 – 40 zo IV. časti spoločnej správy, a to spoločne s odporúčaním gestorského výboru schváliť.
Šefčík, Marek, poslanec NR SR (2021-11-26):
Ďakujem pekne za slovo. Pani poslankyňa, ďakujem vám za to, že ste vystúpili a vyjadrili ste podporu tomuto pozitívnemu zákonu. Ale v svojom vystúpení ste sa vrátili aj k tomu, ktorý tu neprešiel k pléne a ktorý ste predkladali vy. My sme vám zámer vášho zákona pochválili a ja rozumiem vášmu, vášmu pocitu, že prejavujete nejakú ľútosť nad tým, že neprešiel. Ja verím, že sa aj v tejto oblasti posunieme v budúcnosti dopredu. Ale realizovateľnosť v praxi je pre zákon mimoriadne dôležitá. Aj predkladateľky museli upraviť tú skupinu, tú skupinu ťažko zdravotne postihnutých, myslím, na, na zdravotne postihnutých, ktorí si nevedia podpísať sami informovaný súhlas. Takže tiež by tá skupina mohla byť väčšia. Aj tu v tomto vyjadrujem presvedčenie, že by sme sa mali posunúť dopredu, ale musíme v každom prípade pri každom schvaľovaní zákona reflektovať na to, v týchto prípadoch reflektovať na to, v akom stave sú momentálne naše nemocnice a čo zvládnu a čo už nie. Ďakujem pekne za to, že podporíte tento zákon, a ďakujem predkladateľkám za to, že tu takýto zákon máme.
Bugár, Béla, podpredseda NR SR (2011-04-06):
Pán poslanec Choma.
Jurinová, Erika, podpredsedníčka NR SR (2015-12-02):
Ďakujem, pán poslanec. Dávam slovo teraz spravodajkyni, ktorú určil navrhnutý gestorský výbor pre hospodárske záležitosti, pani poslankyni Helene Mezenskej.
J. Čech, poslanec: (2010-04-27):
Národná rada Slovenskej republiky uznesením č. 2062 zo dňa 27. apríla 2010 pridelila tento vládny návrh zákona o vinohradníctve a vinárstve na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady pre pôdohospodárstvo, životné prostredie a ochranu prírody. Za gestorský výbor určila výbor pre pôdohospodárstvo, životné prostredie a ochranu prírody. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Výbory Národnej rady Slovenskej republiky, ktorým bol vládny návrh zákona pridelený, zaujali k nemu nasledovné stanoviská: Ústavnoprávny výbor Národnej rady Slovenskej republiky svojím uznesením č. 863 zo dňa 27. apríla 2010 s týmto vládnym návrhom zákona súhlasil a odporučil Národnej rade Slovenskej republiky schváliť bez pripomienok. Výbor Národnej rady Slovenskej republiky pre pôdohospodárstvo, životné prostredie a ochranu prírody svojím uznesením č. 572 zo dňa 27. apríla 2010 s týmto vládnym návrhom zákona takisto súhlasil a odporučil ho Národnej rade Slovenskej republiky schváliť bez pripomienok. Gestorský výbor na základe stanovísk výborov k vládnemu návrhu zákona vyjadrených v uzneseniach uvedených v bode III odporúča Národnej rade Slovenskej republiky tento vládny návrh zákona o vinohradníctve a vinárstve schváliť. Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení zákon o vinohradníctve a vinárstve vo výboroch Národnej rady Slovenskej republiky v druhom čítaní, bola schválená uznesením Výboru Národnej rady Slovenskej republiky pre pôdohospodárstvo, životné prostredie a ochranu prírody č. 573 zo dňa 27. apríla 2010. V citovanom uznesení výboru ma tento poveril ako spoločného spravodajcu výborov predložiť Národnej rade Slovenskej republiky túto spoločnú správu výborov a splnomocnil ma podať návrhy podľa § 81 ods. 2, podľa § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Pán predsedajúci, skončil som, otvorte, prosím, rozpravu.
Číž, Miroslav, podpredseda NR SR (2015-05-13):
Pán poslanec Simon.
Bugár, Béla, podpredseda NR SR (2017-12-05):
Pán poslanec Marian Kotleba.
Mojš, Milan, poslanec NR SR (2015-05-06):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady pre financie a rozpočet, ústavnoprávnemu výboru a Výboru Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre financie a rozpočet. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v prvom čítaní. Prosím, dajte hlasovať.
Paška, Pavol, predseda NR SR (2012-09-18):
Hlasujeme. (Hlasovanie.) 145 prítomných,100 bolo za, 12 proti, 33 sa zdržalo. Návrh zákona do druhého čítania sme schválili. Ďalej.
Blanár, Juraj, podpredseda NR SR (2021-03-17):
Ďakujem. Na vaše vystúpenie sú tri faktické poznámky. Ako prvý pán poslanec Miroslav Suja, nech sa páči.
Zmajkovičová, Renáta, podpredsedníčka NR SR (2013-09-19):
Pýtam sa, pán spravodajca, záverečné slovo? Nech sa páči.
Pellegrini, Peter, predseda NR SR (2024-02-13):
Prosím, prezentujme sa a hlasujme o návrhu spravodajcu prerokovať vládny návrh zákona v druhom čítaní. (Hlasovanie.) Prítomných 134 poslancov, za 105, zdržalo sa 29. Konštatujem, že sme sa návrh zákona rozhodli prerokovať v druhom čítaní.
Kazda, Radovan, poslanec NR SR (2022-09-27):
Pán kolega Kremský, mňa to vždy tak dosť zašokuje, keď počujem takéto vyjadrenie od kolegu, s ktorým myslím si, že veľmi dobre si rozumieme v tých záležitostiach hospodárskych. A keď počujem, že po dvoch týždňoch je za ministrom Hirmanom vidieť viac roboty ako za celý čas po Sulíkovi, no, mne to príde taká, prepytujem, matovičovina, pretože ako keby si nevedel, že boli tu predkladané prolongácia TPS-ky, je napríklad predrokovaná zmluva s, teda memorandum so slovenskou, -kými elektrárňami, ale tá musí ísť na ďalšie schvaľovacie projekty. A že bolo ďalej, ďalej veľmi veľa vecí, o ktorých tu Richard Sulík hovoril. A tiež mi je zvláštne, že hovoríš o tom, že v akej zlej situácii sú firmy a že sú teda ohrozené. S tým naprosto súhlasím, absolútne súhlasím. No ale práve tento návrh, návrh zákona, ak by sa začal uplatňovať v tej núdzovej situácii, no tak ten ich ešte, ešte zhorší. Tak preto to treba povedať úplne jasne, že robíme to s tým vedomím, že v núdzovom stave tá situácia sa im zhorší a prenášame vlastne tie náklady na firmy alebo teda respektíve na dlhodobý, dlhodobý úkor občanov. No a potom to, že teraz vlastne riešime otázky, akože či zadotujeme, zastropujeme, alebo budeme platiť kompenzácie. No práve to zadotovanie a platenie kompenzácií je primárna, primárna kompetencia ministerstva financií. A tam práve teda som si nevšimol, že by sa za toho pol roka, odkedy tu takáto obrovská kríza je, a dokonca aj viac mesiacov, že by sa niečo pohlo smerom ku plateniu kompenzácií napríklad z envirofondu alebo k nejakému väčšiemu dotovaniu firiem. Tam som práve nevidel vôbec nič zo strany ministra financií. Ďakujem.
Zemanová, Anna, poslankyňa NR SR (2017-10-13):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Paška, predseda NR SR: (2007-06-20):
(Hlasovanie.) 138 prítomných, 79 za, 28 proti, 31 sa zdržalo. Konštatujem, že sme schválili vládny návrh novely zákona č. 583/2004 Z. z. o rozpočtových pravidlách územnej samosprávy. Ďalší, koho chcem požiadať, aby uvádzal hlasovanie v druhom čítaní, je pán poslanec Ivan Varga. A budeme v druhom čítaní hlasovať o vládnom návrhu zákona, ktorým sa mení a dopĺňa zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov a o zmene a doplnení niektorých zákonov . Je to tlač 276. Pán poslanec, uveďte hlasovanie.
Pčolinský, Peter, poslanec NR SR (2019-09-20):
Ďakujem pekne. Napadlo mi pri tvojom vystúpení, keď si sa pýtala, že prečo až po štyroch rokoch a prečo až teraz, no jednak to, že idú voľby, preto to predkladajú. A mne to pripomenulo iný zákon, zákon o exekučnej amnestii, ktorý sme predkladali od roku 2016. Po roku sa zrazu stal témou aj pre vládnu koalíciu a tvárili sa celý čas, že to idú riešiť. Výsledok je taký, že predložili nejaký paškvil, ktorý v skutočnosti nepomôže ľuďom, ale pomôže súdom, pretože sa zastaví exekúcia, ale na druhý deň opäť sa môže tá exekúcia podať, tá istá. Čiže čo sa vyriešilo? Pomohlo sa súdom. Čo sa týka náhradného výživného; je to tak, pán kolega. Čo sa týka náhradného výživného, tak opäť je tu, teraz by som povedal, nejaká, nejaká slabá napodobenina nášho návrhu zákona, ktorá opäť má tam rôzne nášľapné míny, ktoré v konečnom dôsledku neurobia ten efekt, ktorý je požadovaný, to znamená, aby sa pomohlo tým matkám tak, ako treba. A prečo sa to všetko robí takýmto spôsobom? No jednoducho preto, ako povedal mi raz jeden koaličný poslanec, že môžte predkladať, čo chcete, my to potom predložíme sami a vyfúkneme vám tú tému. Lenže ten zásadný rozdiel je v tom, že nám nejde o to, aby sme niekomu vyfukovali témy, ale nám ide o to, aby sme reálne pomohli tým ľuďom. Ak chceme reálne tým ľuďom aj pomôcť, tak jednoducho tie zákony musia byť urobené tak, aby ten efekt mal aj zmysel. Nie, aby tam boli nášľapné míny, ako napríklad aj v tomto prípade, čo sa týka vládneho návrhu zákona. Ďakujem.
Pamula, Peter, poslanec NR SR (2019-11-26):
Pán predseda, hlasovali sme o pripomienkach z rozhodnutia pani prezidentky, sme v treťom čítaní, otvorte, prosím, rozpravu.
Blanár, Juraj, podpredseda NR SR (2021-09-30):
Ďakujem. Prerušujem rokovanie o tomto bode programu. Vážení páni poslanci a pani poslankyne, a budeme pokračovať v prerušenej rozprave o správe generálneho prokurátora Slovenskej republiky o činnosti prokuratúry v roku 2020 (parlamentná tlač 606). Poprosím pána generálneho prokurátor, ktorý, viem, že je niekde tu v Národnej rade, aby prišiel a mohol pokračovať vo svojom vystúpení. Prosím potom aj pána spravodajcu, pána poslanca Alojza Baránika, ktorého nevidím v rokovacej sále, aby zaujal miesto spravodajcu. O vystúpenie v rozprave požiadal navrhovateľ pán generálny prokurátor. Vítame vás, pán generálny prokurátor, budeme pokračovať v prerušenej rozprave zo včera, tak ako som ohlásil. O vystúpenie ste požiadali, takže vám teraz udeľujem slovo. A poprosím spoločného spravodajcu pána Baránika alebo jeho náhradníka, aby zaujal miesto spravodajcu. Je tu pán poslanec, ďakujem. Takže, pán generálny prokurátor, máte slovo. (Pokračovanie rokovania o Správe generálneho prokurátora Slovenskej republiky o činnosti prokuratúry v roku 2020 a poznatkoch prokuratúry o stave zákonnosti v Slovenskej republike , tlač 606.)
Hrnčiar, Andrej, podpredseda NR SR (2016-09-23):
Končím možnosť nahlásiť sa s faktickými poznámkami. Na vystúpenie pána poslanca sú tri faktické poznámky. Nech sa páči, pán poslanec Osuský.
Blanár, Juraj, podpredseda NR SR (2023-05-09):
Ďakujem, pani spoločná spravodajkyňa. Otváram rozpravu. Do rozpravy som obdržal jedinú písomnú prihlášku, a to konkrétne od pána poslanca Petra Cmoreja, ktorému udeľujem slovo. Po jeho vystúpení dám možnosť prihlásiť sa ústne do rozpravy. Nech sa páči, pán poslanec Cmorej.
Glváč, Martin, podpredseda NR SR (2018-09-14):
Pani poslankyňa Kaščáková.
Laššáková, Jana, podpredsedníčka NR SR (2014-11-09):
Na vystúpenie pána predsedu s faktickými poznámkami páni poslanci Kaník, Lipšic, Blaha, Jarjabek, Frešo, Kondrót, Kamenický, poprosím vás ešte ďalej, dvadsiaty Lebocký. Môžme? Dobre. Môžme? Blanár je tridsiaty. Ešte... Dobre. Tridsiaty tretí je pán poslanec Matovič, Duchoň, Andreánsky, Čaplovič je tridsaťštyri. Cicoň. Tridsaťpäť je Cicoň. Tridsaťosem Hreha, Goga, Fitz. Posledný je pán poslanec Fitz. Končím možnosť prihlásiť sa s faktickými poznámkami. Páni (reakcia z pléna), áno, tak ideme čítať všetkých. Pán poslanec Kaník, Lipšic, Blaha, Jarjabek, Viskupič, Mihál, Daniš, Nachtmannová, poprosím vás ďalej posunúť, Mamojka, Kamenický je desiaty, Hlina jedenásty, Susko, Hraško, Martvoň, Bagačka, Jasaň, Martinák, Kondrót, Lebocký, Brocka, Senko, Záhumenský, Gabániová, Galko, Hufková, Demian, Petrák, Blanár, Brixi, Andreánsky, Matovič, Duchoň, Čaplovič, Cicoň, Goga, Hreha, Fitz. Pán poslanec Číž. (Reakcia poslanca Číža.) Tak. A posledný bude pán poslanec Číž. Nech sa páči, pán poslanec Kaník. Pán poslanec Kaník.
Mazurek, Milan, poslanec NR SR (2017-11-30):
Ďakujem za slovo. Tak sa pokúsim reagovať na kolegu Pčolinského aj napriek tomu, že jeho vystúpenie sa odohralo pred viac než štyrmi hodinami a prerušenie rokovania Národnej rady nevyšlo tak najšťastnejšie. Podstatou je to, že kolega Pčolinský hovoril o tom, že zákon bude mať výrazné pozitíva na to, že sa klepne po prstoch, povedzme, drogovým dílerom, ľuďom, ktorí perú špinavé peniaze, a môže sa aj znížiť to riziko, že sa z peňazí Slovákov bude akýmsi spôsobom financovať terorizmus. Samozrejme, ja som za, tento zákon tieto veci rieši, ale prináša aj veľmi veľké množstvo negatív, o ktorých som hovoril ja vo svojom prejave. Rovnako spomenul aj to, že v rámci bankového sektora je už teraz uchovávaných hrozne veľa údajov, osobných údajov jednotlivých klientov, aj ľudí, ktorí využívajú tieto bankové služby, a tým pádom, respektíve týmto zákonom by sa ten stav ešte len prehĺbil a banky by mali možnosť získavať ešte väčšie množstvo klientov a mať väčšie právomoci na to, aby tými, množstvom tých informácií mohli disponovať ešte väčším. To znamená, že akákoľvek snaha o to, aby sa kolektivizovalo ešte viac údajov, osobných údajov občanov, či už je to zo strany bánk, zo strany vlády a zo strany ministerstva vnútra, polície, kohokoľvek, vnímam naozaj negatívne, pretože sa tým siaha na osobné slobody občanov. A ako som hovoril vo svojom prejave, buduje sa tu taký ten superštát, kedy každý jeden je, človek je kontrolovaný, vie sa o ňom úplne všetko a následne sa stáva veľmi ľahkou figúrkou na tej šachovnici, ktorú môžu v prípade potreby vládni politici jednoducho vyhodiť. Ďakujem.
Kollár, Boris, predseda NR SR (2022-03-16):
Keďže sme v treťom čítaní , otváram rozpravu. Hlási sa niekto do rozpravy? Ak nikto, vyhlasujem rozpravu za skončenú. Budeme hlasovať o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru.
M. Číž, podpredseda NR SR: (2007-11-27):
Vážené kolegyne, kolegovia, nedostal som žiadnu písomnú prihlášku, takže sa pýtam, či sa do rozpravy hlási niekto ústne. Zdá sa, že nikto. Uzatváram možnosť podania ústnych prihlášok do rozpravy a vyhlasujem rozpravu za skončenú. Ďakujem v tejto časti pánovi ministrovi aj spravodajcovi a prerušujem rokovanie o tomto bode programu. Teraz, vážené kolegyne, kolegovia, pristúpime k rokovaniu v druhom čítaní o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov . Tento vládny návrh zákona ste dostali pred prvým čítaním ako tlač 443 a spoločnú správu výborov máte ako tlač 443a. Pán minister Počiatek, prosím vás, aby ste aj tento vládny návrh zákona odôvodnili.
Kaník, Ľudovít, poslanec NR SR (2013-09-19):
Ja som chcel vyjadriť radosť, že tu vidím sedieť vládu aj pána premiéra a zároveň veľké sklamanie (reakcia z pléna), lebo som nedostal slovo, tak som nestihol, veľké sklamanie nad tým, že sa tu ignoruje ústava... (Prerušenie vystúpenia predsedajúcim). No veď sa k nemu chcem dostať... (Hovorené súbežne s predsedajúcim.)
B. Bugár, podpredseda NR SR: (2004-03-11):
R. Vavrík, poslanec: Hlasujeme o bode 3 pani poslankyne Laššákovej.
Matejička, Vladimír, poslanec NR SR (2017-11-29):
Pán predsedajúci, hlasovali sme o bodoch zo spoločnej správy, teraz môžeme pristúpiť k hlasovaniu o pozmeňujúcom návrhu pani Zemanovej. V rozprave bol podaný od nej návrh, dajte, prosím, hlasovať o tomto pozmeňujúcom návrhu.
Bugár, Béla, podpredseda NR SR (2019-09-25):
Prezentujme sa a hlasujme. (Hlasovanie.) Prítomných 134, za 46, proti 6, zdržalo sa 81 poslancov, 1 nehlasoval. Návrh sme neschválili. Prosím teraz pána poslanca Viskupiča, aby uviedol hlasovanie v prvom čítaní o návrhu poslanca Matoviča na vydanie zákona, ktorým sa mení a dopĺňa zákon č. 120/93 Z. z. o platových pomeroch niektorých ústavných činiteľov (tlač 1484). Nech sa páči. (Hlasovanie o návrhu poslanca Národnej rady Slovenskej republiky Igora Matoviča na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov , tlač 1484.)
Hort, Milan, podpredseda NR SR (2011-10-18):
S faktickými poznámkami na vystúpenie pána poslanca Petráka sa prihlásil jediný, pán poslanec Viliam Jasaň. Uzatváram možnosť reagovať faktickou poznámkou na vystúpenie predrečníka. Slovo má pán poslanec Jasaň, nech sa páči.
Hlina, Alojz, poslanec NR SR (2015-12-08):
Ďakujem veľmi pekne. Ináč je fascinujúce to vaše pochopenie, pán podpredseda, pre pána podpredsedu vlády, že môže hovoriť v zásade o hocičom. Ja len expresne skúsim. Neviem, či to stihnem, lebo mám dve minúty. Keď niekto zareagoval po niečom, že sa stalo. V roku 2001 spadli Dvojičky, ja som si dal tú prácu, že som si pozrel schôdzu 27. 10. a potom nejak 11. novembra bola ďalšia schôdza. Vy ste boli v opozícii, ale nepredkladali ste nič. (Reakcia ministra vnútra. Prerušenie vystúpenia predsedajúcim.)
Kvorka, Ján, poslanec NR SR (2024-06-27):
Ďakujem za slovo, pán predsedajúci. Vážené kolegyne, kolegovia, pán minister, v súlade s § 73 zákona o rokovacom poriadku som bol určený výborom Národnej rady pre pôdohospodárstvo a životné prostredie za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem výbor Národnej rady pre pôdohospodárstvo a životné prostredie a odporúčam, aby predmetný návrh zákona výbory prerokovali ihneď. Pán predsedajúci, otvorte všeobecnú rozpravu.
Malatinský, Tomáš, minister hospodárstva SR (2012-09-20):
Ďakujem pekne. Vážený pán poslanec, novelizácia Zákonníka práce vychádza z programového vyhlásenia vlády a vládna strana SMER si touto novelizáciou splnila jednu z prioritných úloh svojho volebného programu, resp. si plní. Ako minister hospodárstva som viackrát konštatoval, že realizácia podstatných zmien v pracovnom práve môže mať negatívne dôsledky a podnikateľský sektor bude musieť v nasledujúcom období absorbovať tlaky spôsobené prijatím nevyhnutného konsolidačného balíčka, v dôsledku ktorého dôjde k zvýšeniu daňového a odvodového zaťaženia, čo spôsobí podnikateľom zvýšenie nákladov. Kombinácia tohto konsolidačného balíčka spolu so zhoršením dynamiky trhu práce môže spôsobiť negatívne ekonomické vplyvy na podnikateľský sektor, ktoré je veľmi ťažko momentálne odhadnúť. V rámci medzirezortného pripomienkovania ministerstvo hospodárstva orientačne vyčíslilo vplyv novelizácie Zákonníka práce na podnikateľský sektor a k prvému zneniu tejto výzvy a k tomu, čo bolo potom nakoniec vyrokované, si myslíme, že sa tento vplyv výrazne znížil. To znamená, že keby som povedal, že vplyv bude mať pri nejakom druhu prepúšťaní a iných vplyvov, ktoré Zákonník práce môže mať, napr. 100 jednotiek, tak po zapracovaní všetkých týchto zmien sa znížil až o jednu pätinu-štvrtinu, čo už by mohlo byť 25 alebo 20. Najväčší vplyv, ktorý sme tam konštatovali, sa týkal súbehu výpovednej lehoty a odstupného, ale aj tento bol vlastne v rámci toho pripomienkového konania zoptimálnený a najmenšiu ochranu zaznamenávajú proste zamestnanci, ktorých predpoklad, že budú prepúšťaní, je teda najmenší. Takže je veľmi ťažko vyčísliť nejaký priamy vplyv. To nám, samozrejme, ukáže prax, ale myslíme si, že kompromisy, ktoré sa dosiahli, sú istým spôsobom dobrým prienikom medzi diskusiou, ktorá bola medzi zamestnávateľským, medzi zamestnaneckým sektorom a, samozrejme, vládnou stranou a ministerstvom. Takže tento kompromis považujem dnes za schodný a myslím si, že podnikateľské prostredie s ním môže žiť. Ďakujem pekne.
Laurenčík, Milan, podpredseda NR SR (2021-12-14):
Prosím, kľud v sále, páni poslanci, vydržme ešte chvíľku! Máme málo... (Ruch v pléne. Zaznievanie gongu.) Práve skončil tým, že ste sa začal rozprávať s pánom poslancom Pročkom, ktorý nebol v rozprave. Pán poslanec Tomáš Taraba s faktickou poznámkou, nech sa páči.
Pivková, Alexandra, poslankyňa NR SR (2021-04-30):
Vážená pani ministerka, chcem ti poďakovať za tvoju odvahu a rozhodnosť, že budeš aj naďalej teda presadzovať také reformy v justícii, ktoré postupne obnovia dôveru občanov v náš právny štát, čo je pre nás súčasníkov, ale aj hlavne pre budúce generácie veľmi kľúčové. Ale oceňujem aj ďalšiu vec, ktorú čítam v programovom vyhlásení vlády, že pri tých, popri všetkých tých reformných krokoch, ktoré tu uvádzaš, myslíš aj na zamestnancov súdov a máš ambíciu zaviesť adekvátne platové ohodnotenie zamestnancov, teda zamestnancov súdov a vytvoriť im možnosti kariérneho rastu. Na toto sa po minulé roky zabúdalo, nechcem povedať, že boli odstrčení, ale ich problémy sa neriešili. A veľmi si to vážim, že hlavne, samozrejme, v regiónoch, kde sú okresné súdy, vlastne bude aj takáto podpora zamestnancov a ľudí, obyvateľov, ktorí nám žijú na našom Slovensku. Takže, dúfam, že sa to celé podarí. Držím palce.
Bublavý, Dušan, poslanec NR SR (2016-11-30):
Ja by som chcel pani kolegyni veľmi pekne poďakovať za jej návrh, lebo ja si myslím na rozdiel od pána kolegu, že tento zákon je veľmi vhodný a dobrý. Nebudeme spájať geológa, ja neviem, s nejakým čašníkom do triedy, ale sú tie príbuzné odbory. Keď čašník bude, môže byť s mäsiarom, s kuchárom alebo tesár s murárom. A tých remeselníkov máme kriticky málo. Ak ste povedal, že spomenuli ste murára, viete, ja už ani nepoznám odborníka murára, ktorý bol naposledy prešiel odborom. Veď u nás sú murári, elektrikári a neviem všelijakí náturisti a ak priemysel nejaký funguje, tak je to naozaj výstavba, či už je to nájomného bývania, alebo individuálneho. Ja som veľmi rád, že veľa ľudí chce stavať aj rodinné domky, aj byty, ale odborníkov nemáme, kriticky ich máme málo. A toto tento zákon môže pomôcť vyriešiť, tento nedostatok odborníkov.
S. Kahanec, poslanec: (2010-01-29):
Áno, je potrebné sa poďakovať za prácu policajtom i hasičom i všetkým zložkám za to obrovské množstvo práce, ktoré vykonávajú. A že sa pri takom množstve stanú aj chyby, to je tiež normálne. Ale nie je normálne bagatelizovanie situácie, keď sa nebezpečná trhavina dostane do lietadla s možným rizikom. Veď to potvrdzuje evakuácia budov a uzatvorenie ulíc v Dubline. Potvrdzujú to vyjadrenia expertov, že tento proces testovania tejto výbušniny bol nekontrolovaný. Potvrdzujú to tí, ktorí hovoria, že došlo k všeobecnému ohrozeniu z nedbanlivosti. Potvrdzuje to medzinárodný škandál, keď si vysvetlenie žiada aj Európska komisia. Tu neplatí nijaká zodpovednosť? Keď si lekár neurobí svoju prácu a nedajbože niekto zomrie, tak sa po ňom naháňa zodpovednosť. Taká istá zodpovednosť sa naháňa po vodičoch, po železničiaroch, po projektantoch, ak sa udeje nejaké nešťastie. A tu, keď sa vlastne dá do rizika celé lietadlo a celá posádka s cestujúcimi, tak toto už nepovažujeme za riziko? Ako máme pochopiť komunikáciu, kde sa prehadzoval „zemiak“, chyby zo strany na stranu, keď informácie a komunikácia bola nepresná, opozdená, keď došlo k zatknutiu nášho človeka v Írsku? Nechýbala táto vzorka policajtom, nechýbala pánovi ministrovi? Ďakujem pekne.
Bugár, Béla, podpredseda NR SR (2018-03-13):
Vážené panie poslankyne, páni poslanci, otváram rokovanie 28. schôdze Národnej rady Slovenskej republiky. Na úvod schôdze chcem vyjadriť hlboké znepokojenie nad chladnokrvnou vraždou novinára Jána Kuciaka a jeho priateľky. Samozrejme, takýto čin je neakceptovateľný v demokratickej spoločnosti, preto mi dovoľte, aby sme si s minútou ticha uctili pamiatku týchto dvoch ľudí. (Minúta ticha.) Ďakujem pekne. Teraz pristúpime k rokovaniu. Chcem vás požiadať, aby sme sa pred začiatkom rokovania prezentovali a zistili, či sme schopní sa uznášať. Nech sa páči. (Prezentácia.) Prítomných 92 poslancov. Konštatujem že Národná rada je schopná sa uznášať. Na 28. schôdzi Národnej rady budú overovateľmi poslanci Stanislav Kmec a Peter Pčolinský, náhradníčkami budú poslankyne Katarína Cséfalvayová a Sylvia Shahzad. Na dnešnom rokovacom dni o ospravedlnenie svojej neúčasti požiadala pani poslankyňa Natália Milanová a pani poslankyňa Edita Pfundtner. Panie poslankyne, páni poslanci, prezident Slovenskej republiky Andrej Kiska prijal 7. marca 2018 demisiu člena vlády Slovenskej republiky Mareka Maďariča, povereného riadením Ministerstva kultúry Slovenskej republiky. Pán Marek Maďarič si týmto dňom začal uplatňovať mandát poslanca Národnej rady Slovenskej republiky, podľa príslušných ustanovení zákona zanikol teda mandát poslankyne Márie Janíkovej. Prosím, aby uvedenú skutočnosť zobrala Národná rada na vedomie. Návrh programu vám bol rozdaný, uvádza sa v ňom aj návrh na zmeny v zložení výborov (tlač 904), ktorý bol vypracovaný na základe návrhu poslancov, členov poslaneckého klubu za hnutie Obyčajní ľudia a nezávislé osobnosti. Chcem uviesť, že členovia poslaneckého klubu za stranu SMER – sociálna demokracia tiež predložili návrh na zmeny v zložení výborov, ktorý máte rozdaný pod tlačou 908. Tieto dva body prerokujeme potom spoločne. Teraz vás prosím, aby ste poprípade podali návrhy na zmenu alebo na doplnenie návrhu programu. Pán poslanec Beblavý.
Susko, Boris, poslanec NR SR (2014-11-10):
Ďakujem za slovo, pani predsedajúca. Pán poslanec Hlina, tri poznámky k vášmu vystúpeniu mám. Prvá poznámka je ohľadom toho, že ste hovorili, že či nejaký pán alebo niekto na Belize odkiaľ má vedieť, že v piešťanskej nemocnici je potrebné cétečko. A vy si myslíte, že v iných veľkých firmách akcionár vie o každom obchodnom prípade danej spoločnosti? Pokiaľ viem, tak daný obchod realizovala spoločnosť Medical Group SK, a. s., ktorá má štandardné predstavenstvo zložené zo slovenských občanov, pokiaľ dobre pozerám na Obchodný register, takisto Dozornú radu. To, že kto je jej akcionár a akcionár jej akcionára, predsa v žiadnom prípade nemusí znamenať, že má vôbec nejakú vedomosť o obchodných prípadoch, ktoré táto spoločnosť realizuje. Druhá otázka je, čo ste povedali, že či tých náhod nie je trocha veľa. Áno, správne. Nie je tých náhod trochu veľa? Nemôže byť aj toto určitá provokácia? Veď dnes sme tu už hovorili o tom, ako rýchlo je možné zaregistrovať takúto firmu na Belize. Myslíte si, že nie je možné ju zaregistrovať práve za účelom tejto provokácie? A tretia poznámka. To, čo už povedal pán poslanec Blaha. Viete garant... Ako máte, samozrejme, právo organizovať si zhromaždenia verejné, kde chcete, ale garantujete, že sa tam nestanú žiadne násilnosti? Vy vyzývate ľudí k násilnostiam, podnecujete ich a garantujete, že tam nepríde k žiadnym násilnostiam? Viete to zagarantovať, keď to robíte takto pred konkrétnymi obydliami politikov? Myslíte si, že toto je správna cesta, ako budovať demokraciu? Ďakujem pekne.
Danko, Andrej, podpredseda NR SR (2024-01-10):
Áno, samozrejme, pán poslanec.
Mizík, Stanislav, poslanec NR SR (2018-02-07):
Ďakujem za slovo. Pán Petrák, kolega Milan Mazurek vám to pekne vysvetlil, ten program Krompáče a lopaty. To boli vaše polená pod nohami. Zopakovali ste mediálne klamstvá. Škoda, mal som vás za jedného zo slušných a normálnych poslancov. Ďakujem za slovo.
V. Veteška, podpredseda NR SR: (2006-12-12):
Budeme pokračovať druhým čítaním o návrhu poslankyne Národnej rady Slovenskej republiky Zdenky Kramplovej na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov (tlač 102). Spoločná správu máte ako tlač 102a. Pani poslankyňa, nech sa páči, máte slovo.
Fecko, Martin, poslanec NR SR (2023-05-10):
Ďakujem pekne. Dajte, prosím, hlasovať o bodoch 1 až 7 zo spoločnej správy s odporúčaním gestorského výboru schváliť.
Jurinová, Erika, podpredsedníčka NR SR (2014-03-28):
Pán spravodajca sa nechce vyjadriť. Prerušujem rokovanie o tomto bode programu. A pokračujeme prvým čítaním o návrhu poslanca Národnej rady Slovenskej republiky Jozefa Kollára na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov . Návrh zákona je uverejnený ako tlač 902. Návrh na jeho pridelenie na prerokovanie výborom je v rozhodnutí č. 911. Dávam slovo pánovi predkladateľovi, pánovi poslancovi Jozefovi Kollárovi, aby svoj návrh zákona uviedol.
P. Paška, predseda NR SR: (2006-10-17):
Reakcia, pán poslanec Štefanec, nech sa páči.
V. Novotný, poslanec: (2008-07-01):
Čo sa týka vystúpenia pána poslanca Bauera alebo teda jeho faktickej poznámky. Áno, takisto sme to vyjadrili opakovane, že myslíme si, že dôležité je budovať silné mesto Košice, integrálne silné mesto Košice so silnými kompetenciami magistrátu, silnými kompetenciami primátora, mestského zastupiteľstva, že naozaj Košice by sa nemali stať do budúcnosti nejakým federatívnym usporiadaním 22 obcí alebo, ja som to tak nazval, ZMOS-om 22 obcí, ktoré sa dohodli, ako mikroregión, že sa budú volať Košice. Toto by bolo naozaj nešťastné, ak by sme sa do tohto stavu dostali. O tom, ako funguje koalícia v meste Košice v mestskom zastupiteľstve, sa nejdem sporiť s pani poslankyňou Smolkovou, keďže ona je mestská poslankyňa, je naozaj častejšie na mestskom zastupiteľstve. Chcem ale povedať, že je to možno tým, že tá koalícia je koalíciou troch sebavedomých politických strán, z ktorých každá prejavuje svoje názory aj na zastupiteľstve. A tá diskusia prebieha aj na zastupiteľstve. Ja v tom osobne nevidím veľký problém. Ono je to väčšinou tak, keď sa v koalícii stretnú subjekty, ktoré sú približne silné alebo majú ambíciu byť približne rovnako silné, ako je SDKÚ – DS a KDH, v mestskom zastupiteľstve, inak sa vládne, keď je jedna dominantná strana a tí dvaja partneri viac-menej len prikyvujú, a inak sa vládne, keď sú dvaja partneri, ktorí sa považujú za seberovných. Takže z tohto pohľadu ja rozumiem tomu, že niekedy to tak vyzerá. Ale chcem povedať, že zatiaľ sme sa pri všetkých kľúčových hlasovaniach vedeli stále dohodnúť a vedeli sme sa aj na mestských rozpočtoch dohodnúť, takže to mesto funguje... (Vystúpenie prerušené časomierou.)
Kremský, Peter, poslanec NR SR (2022-12-06):
Ďakujem. K pánovi Kočišovi, na to asi zareaguje pán minister, lebo naozaj tam nebol súhlas ministerstva hospodárstva. Čiže, čiže to poprosím pána ministra o reakciu. K pánovi Sujovi, ja som hovoril o kompenzáciách, samozrejme, že nikto nemá chuť súdiť sa so štátom, ale keďže je to v zákonoch, tak aj štát má oveľa väčší záväzok nerobiť problémy a nebrzdiť kompenzácie, ako keď je to len nejaká dotácia, na ktorú nie je žiadne právo. Práve kompenzácie sú podľa mňa vhodnejším spôsobom práve preto, že si nevyžadujú súhlas Európskej komisie, pokiaľ teda mám informácie, lebo akýkoľvek súhlas Európskej komisie so štátnou pomocou je, trvá pomerne dlho. Vieme, že tam tie procesy v Bruseli sú strašne vlečúce sa a treba na to čakať dlhé mesiace a, samozrejme, tie firmy, ktoré na trhu fungujú pri týchto obrovských cenách energií, majú potom problém s peniazmi. Kým to dostanú, kým to príde, kým sa im to vráti, proste to sú, to sú veci, ktoré jednoducho brzdia ekonomiku, ktoré brzdia rozvoj podnikania. Vidíme, že rast hrubého domáceho produktu za tretí štvrťrok bol opäť 1,4 %. Je to oveľa menej ako v minulosti a myslím si, že práve tieto vysoké ceny energií veľmi silno tlmia hospodársky rast a zase podporujú rast inflácie, čo je veľmi škodlivé pre ekonomiku a práve preto to treba riešiť.
Blanár Juraj, podpredseda NR SR (2021-06-16):
Ďalší je pán poslanec Schlosár, nech sa páči.
Martvoň, Anton, poslanec NR SR (2014-11-08):
Ďakujem pekne. Ja ak môžem zaujať stanovisko k tomuto videu, predmetný šot, ktorý sme mali možnosť vidieť, už je od rána na internete. Všetci poznáme toho človeka, ktorý predstavuje skupinu, ktorí sa nazývajú raperi. Je známy pod nicknamom Ego, taktiež pôsobil alebo pôsobí v skupine Kontrafakt. Prečo to hovorím? Je to skupina, ktorá v rámci mladých ľudí sa prezentuje tým spôsobom, že si neberú servítku pred ústa a povedia to, čo cítia. Čiže to, čo tu mnohokrát aj dneska hovoril pán Mihál, že takto on cítil, keď nám tu nadával, to, čo tu hovoril pán Matovič, keď nám tu nadával. Jednoducho je to človek, ktorý je týmto známy. Zároveň je tento človek známy aj tým, že on, buď ako Ego, alebo skupina Kontrafakt, vystupoval na Pohode alebo teda na Bažant Pohode. Teda na festivale, ktorý mnohokrát otvárala alebo sa na ňom zúčastnila vaša premiérka Radičová, na ktorý ste chodili aj vy viacerí z opozície, napríklad pán, pokiaľ sa nemýlim, pán Poliačik. Čo je ale potrebné povedať, nie je vhodné, aby skončený právnik sa vyjadroval takýmto spôsobom. Mal by si on možno, teda Ego zvážiť, že či chce vystupovať ako právnik alebo ako raper. Ale v každom prípade, v každom prípade ja poviem iba toľko, že každý sme si zodpovední za svoje výroky. V tomto prípade si je zodpovedný za svoje výroky sám spevák alebo raper Ego tak, ako ste to mali možnosť vidieť.
Laššáková, Jana, podpredsedníčka NR SR (2013-06-18):
S reakciou pani poslankyňa Žitňanská. Nech sa páči.
Paška, Pavol, predseda NR SR (2012-07-24):
Hlasujeme. (Hlasovanie.) 144 prítomných, 124 bolo za, 19 sa zdržalo, 1 nehlasoval. Návrh zákona do druhého čítania sme schválili. Ďalej.
Figeľ, Ján, podpredseda NR SR (2014-11-28):
Prerušujem toto vystúpenie, na chvíľu pauza na prípravu hlasovania, budeme hlasovať o jednom bode, ktorým je zdravotné poistenie. Prestávka na hlasovanie. (Prestávka.) (Po prestávke.)
Bugár, Béla, podpredseda NR SR (2019-10-28):
Pán poslanec Kondrót, nech sa páči, faktická poznámka.
Grendel, Gábor, podpredseda NR SR (2020-11-05):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu za skončenú. Chce zaujať stanovisko pán navrhovateľ? Nie. Pán spravodajca takisto nie. Prerušujem rokovanie aj o tomto bode programu. Nasleduje druhé čítanie o vládnom návrhu zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 197, spoločná správa výborov má tlač 197a. Opäť prosím pána podpredsedu vlády a ministra financií o odôvodnenie vládneho návrhu zákona.
Laššáková, Jana, podpredsedníčka NR SR (2012-08-08):
Pán, pán spravodajca, poprosím vás, aby ste zaujali miesto určené pre spravodajcu. Keď nie, poprosím členku výboru. Ale už ide pán spravodajca.
Ďuriš Nicholsonová, Lucia, podpredsedníčka NR SR (2018-05-29):
Vážené, vážená pani poslankyňa, vážení páni poslanci, otváram dvanásty rokovací deň 31. schôdze Národnej rady Slovenskej republiky. Na dnešnom rokovacom dni o ospravedlnenie požiadali: pán poslanec Goga, pán poslanec Klus, pán poslanec Laurenčík, pán poslanec Osuský. Na zahraničnej pracovnej ceste sú poslanci: pán poslanec Adamčík, pani poslankyňa Cséfalvayová, pán poslanec Fecko, pán poslanec Fedor, pán poslanec Heger, pán poslanec Ivan, pán poslanec Janckulík, pán poslanec Kamenický, pani poslankyňa Kiššová, pani poslankyňa Kuciaňová, pán poslanec Náhlik, pani poslankyňa Pfundtner, pani poslankyňa Remišová a pán poslanec Soboňa. Pokračovať budeme v prerušenej rozprave v prvom čítaní o návrhu poslancov Kotlebu, Schlosára, Uhríka a Drobného na vydanie zákona, ktorým sa mení a dopĺňa zákon č. 73/1986 Zb. o umelom prerušení tehotenstva (tlač 967). (Pozn. red.: správne „961“.) Poprosím pána poslanca Kotlebu, aby zaujal miesto určené pre navrhovateľa, a pani poslankyňu Grausovú. A pokračovať teda bude pán poslanec Beluský. Pán poslanec Beluský, vy ste ešte písomne prihlásený, áno? (Reakcia z pléna.) Dobre. Nech sa páči. (Pokračovanie rokovania o návrhu poslancov Národnej rady Slovenskej republiky Mariana Kotlebu, Rastislava Schlosára, Milana Uhríka a Stanislava Drobného na vydanie zákona, ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov , tlač 961.)
Žiga, Peter, minister životného prostredia SR (2014-05-30):
Ďakujem pekne, pani predsedajúca. Vážené panie poslankyne, vážení páni poslanci, pán poslanec Novotný, pred tým, ako začnem hovoriť také záverečné slovo, dohodnime sa tak východniarsky, že myslíte, že nedám? Myslíte, že nedám? (Reakcia z pléna.) Ale nie, je tu pán poslanec Procházka, videl som, že už odvčera sa chystá na ústavu, tak nebudem ho zdržiavať a nebudem hovoriť hodinu desať (povedané so smiechom), pretože v tejto diskusii aj v rámci rozpravy, aj v rámci výborov bolo povedaného veľa, niekedy zmätočného, niekedy populistického, niekedy marketingového, ale podstatné je, k čomu sa dospeje v rámci riešenia tohto zákona. Čo je meritom tohto zákona? A to je to, že ľudia na Slovensku, ktorí bývajú v lokalitách, kde je alternatívne možná ťažba rádioaktívnych látok, sa o tom, či sa táto ťažba bude vykonávať v danej lokalite, môžu rozhodnúť, teda o tom môžu rozhodnúť prostredníctvom referenda, čo je nástroj alebo najvyšší nástroj priamej demokracie. A myslím, že toto je podstatné. A všetky tie balasty, zámenné témy, prezentácie a všetky tie veci, ktoré niekedy až nesúviseli s týmto zákonom, som nebral vážne. A beriem vážne to a predpokladám to, že pri hlasovaní, ktoré bude pravdepodobne v utorok, sa celá táto poslanecká snemovňa postaví za tento zákon, nepomýlia sa niektorí poslanci, a budeme môcť deklarovať občanom Slovenska, že pred tým, ako sa bude rozhodovať o tom, o dobývacom povolení, o vymedzovaní dobývacieho priestoru, budú môcť o tom rozhodnúť občania priamo v referende. Ďakujem vám dopredu za podporu tohto zákona.
Saloň, Marián, poslanec NR SR (2023-02-07):
Ďakujem pekne Začnem vami. Pán poslanec Kotleba, ja si myslím, že to správne bolo, lebo z dlhodobého hľadiska by ten 15-ročný systém výsluhového dôchodku nebol udržateľný, pretože tí policajti by odchádzali a jednoducho prepočtom by stúpol nápor na ten osobitný účet na čerpanie tak, že by bol deficitný. Kdežto aj dnes je potrebné dávať veľký pozor na to, že aj pri tých 25 rokoch je nastavená hranica toho osobitného účtu tak, že musí byť minimálny počet pracujúcich policajtov, aby vedel zarobiť na výsluhových dôchodcov a na ten osobitný účet. Samozrejme, keď pôjdu policajtom súžiacim platy hore, aj odvody do osobitného účtu budú vyššie, čiže bude tam viac peňazí. Ale ako ste povedali, že základ je mať veľa rádových policajtov, lebo tí nám chýbajú, a celý problém je v tom, že dnes štatisticky to vykázali percentuálne lepšie tú obsadenosť, lebo zrušili voľné tabuľkové miesta a sa tvárime, že tých policajtov, ako keby sme mali viac. No dnes, keby ste sa rozprávali s okresnými riaditeľmi, keď vám začnú rozprávať, koľko tabuliek im pobrali, s ktorými rátali, lebo oni tam chceli reálne na tých tabuľkách mať ľudí, ale namiesto toho im oni zobrali a povytvárali miesta niekde na NAKA a podobne, tak o tom to celé je. Ale aby som sa dostal k pánovi Kyselicovi, chcem aj pánovi Kočišovi poďakovať, aby som sa dostal k pánovi Kyselicovi, no veď tá vláda je presne na to, že ak dôjde na vládu nekvalitný legislatívny návrh zákona, tak vláda ho zastaví, ale je to na slabom ministrovi, lebo ak by bol minister silný a zdatný v týchto veciach, tak sa mu nemôže stať, že dôjde na vládu so zákonom, ktorý mu vláda stopne. Mal si to vyboxovať predtým, mal mať stanovisko ministerstva financií predtým a mal mať spôsob riešenia financovania tejto legislatívnej zmeny vyriešený predtým, lebo to je na jeho hanbu, že mu to vláda zastavila a že skončilo to niekde v šuflíku a nemôžeš to ty suplovať zaňho.
Dostál, Ondrej, poslanec NR SR (2024-01-11):
Pani poslankyňa Kalmárová, je to presne tak, ako ste povedali, demokracia je založená na dodržiavaní pravidiel. Demokracia nie je iba to, že väčšina niečo odhlasuje a menšina sa tomu musí prispôsobiť, aj to je súčasťou demokracie, ale demokracia, najmä tá moderná demokracia, najmä fungujúca demokracia v sebe obsahuje aj dodržiavanie pravidiel a to dodržiavanie pravidiel je veľmi podstatné a to, ako sa tí, ktorí sú pri moci, tí, ktorí majú väčšinu, stavajú k dodržiavaniu pravidiel, je určujúce pre charakter demokracie. Či nad tým mávnu rukou ako Erik Tomáš a povedia, že ľudia na to zvysoka kašlú, lebo ľuďom je jedno, či sa niečo schváli v skrátenom legislatívnom konaní alebo nie, lebo veď, veď ľudia nakoniec ani nepoznajú tie parlamentné procedúry, alebo sa tie pravidlá dodržiavajú, alebo sa aspoň snažia dodržiavať. Lebo veď áno, každý robí chyby, niekto tie chyby robí, robí neúmyselne, niekto môže byť presvedčený, že tak, ako to, ako to robí, je to v poriadku, ale v takom prípade má aspoň snahu svoj postoj obhájiť. To vládna koalícia nerobí, čiže oni si uvedomujú, že to robia zle, uvedomujú si, že porušujú pravidlá. A spomínali ste tie nálezy, nálezy Ústavného súdu a ja teda chcem využiť, že je tu ako spravodajca prítomný pán poslanec Gašpar, ktorý nám sľubuje, že nám bude čítať tie nálezy, tak možnože už je ten čas, kedy by nám mohol prečítať a teda aby vám zdôvodnil, že prečo máme schváliť skrátené legislatívne konanie, lebo tie sú dôležité pre skrátené konanie.